ข้อบังคับเจ้าพนักงานจราจรจังหวัดสมุทรปราการข้อบังคับเจ้าพนักงานจราจรจังหวัดสมุทรปราการว่าด้วยการเดินรถ การห้ามจอดรถ การเลี้ยวรถ การเดินรถทางเดียวและการจอดรถในถนนบางสายในงานนมัสการองค์พระสมุทรเจดีย์และงานกาชาดพ.ศ.๒๕๕๒[๑] ด้วยในระหว่าง วันที่ ๙ - ๒๐ ตุลาคม ๒๕๕๒จังหวัดสมุทรปราการได้กำหนดจัดงานนมัสการองค์พระสมุทรเจดีย์และงานกาชาด ประจำปี๒๕๕๒ ขึ้น ที่บริเวณสนามหน้าศาลากลางจังหวัดสมุทรปราการ ตลาดปากน้ำฝั่งอำเภอเมืองสมุทรปราการและที่บริเวณองค์พระสมุทรเจดีย์ ฝั่งอำเภอพระสมุทรเจดีย์ ซึ่งในงานนี้จะมีประชาชนชาวจังหวัดสมุทรปราการและจังหวัดใกล้เคียง เดินทางเข้ามานมัสการองค์พระสมุทรเจดีย์และเที่ยวชมงานออกร้าน มหรสพต่าง ๆ ในบริเวณงานเป็นจำนวนมากฉะนั้นเพื่อให้เกิดความปลอดภัยและความสะดวกในการจราจรอาศัยอำนาจตามความในมาตรา ๑๓๙ (๑) (๒) (๓) (๔) และ (๙)แห่งพระราชบัญญัติจราจรทางบก พ.ศ. ๒๕๒๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพบุคคลซึ่งมาตรา ๒๙ ประกอบกับมาตรา ๓๔ ของรัฐธรรมนูญแห่งราชอาณาจักรไทยบัญญัติให้กระทำโดยอาศัยอำนาจตามบทบัญญัติแห่งกฎหมาย ผู้บังคับการตำรวจภูธรจังหวัดสมุทรปราการในฐานะเจ้าพนักงานจราจรจังหวัดสมุทรปราการ จึงออกข้อบังคับไว้ ดังต่อไปนี้ข้อ ๑ข้อบังคับนี้เรียกว่า ข้อบังคับเจ้าพนักงานจราจรจังหวัดสมุทรปราการว่าด้วยการเดินรถ การห้ามจอดรถ การเลี้ยวรถ การเดินรถทางเดียวและการจอดรถในถนนบางสาย ในงานนมัสการองค์พระสมุทรเจดีย์และงานกาชาด พ.ศ.๒๕๕๒ข้อ ๒ข้อบังคับนี้ให้ใช้ ตั้งแต่วันที่ ๗- ๒๒ ตุลาคม ๒๕๕๒ข้อ ๓ห้ามรถยนต์โดยสารประจำทางรถยนต์โดยสารไม่ประจำทาง และรถยนต์บรรทุกที่มีล้อตั้งแต่ ๖ ล้อขึ้นไปเดินรถเข้าไปในเขตตลาดปากน้ำ ช่วงระหว่าง วันที่ ๗ - ๒๒ ตุลาคม ๒๕๕๒ ตลอดเวลาในถนน ดังต่อไปนี้๓.๑ ถนนศรีสมุทร ตลอดสาย๓.๒ ถนนประโคนชัย ตลอดสาย๓.๓ ถนนนารายณ์ปราบศึก ตลอดสาย๓.๔ ถนนอมรเดช ตลอดสาย๓.๕ ถนนด่านเก่า ตลอดสาย๓.๖ ถนนสุขุมวิท ซอยเทศบาล ๔ ตลอดสาย๓.๗ ถนนสุขุมวิท ซอยเทศบาล ๑๒ ตลอดสายข้อ ๔ห้ามรถทุกชนิดเดินรถเข้าไปในบริเวณงานช่วงระหว่างวันที่ ๙ - ๒๐ ตุลาคม ๒๕๕๒ ตั้งแต่เวลา ๑๗.๐๐ นาฬิกา ถึงเวลา ๐๖.๐๐นาฬิกา ของวันรุ่งขึ้น เว้นแต่รถของเจ้าหน้าที่ตำรวจ ทหาร และเจ้าหน้าที่ที่เกี่ยวข้องกับการปฏิบัติการงานนมัสการองค์พระสมุทรเจดีย์และงานกาชาดประจำปี ๒๕๕๒ เท่านั้น ในถนน ดังต่อไปนี้๔.๑ ถนนศรีสมุทร ตั้งแต่สามแยกหอนาฬิกาถึงแยกถนนด่านเก่าข้างธนาคารกรุงไทยสาขาสมุทรปราการ๔.๒ ถนนประโคนชัย ตั้งแต่แยกตัดกับถนนศรีสมุทรด้านข้างสถานีตำรวจภูธรอำเภอเมืองสมุทรปราการ ถึงแยกตัดกับถนนกายสิทธิ์๔.๓ ถนนนารายณ์ปราบศึกตั้งแต่แยกตัดกับถนนประโคนชัยถึงแยกตัดกับถนนศรีสมุทร๔.๔ ถนนหลักเมืองตั้งแต่แยกตัดกับถนนศรีสมุทรถึงแยกตัดกับถนนประโคนชัย๔.๕ ถนนกายสิทธิ์ตั้งแต่แยกตัดกับถนนนารายณ์ปราบศึกถึงบริเวณหน้าร้านส. สุริยะ ตลอดสาย๔.๖ ถนนอมรเดชตั้งแต่แยกตัดกับถนนศรีสมุทรถึงแยกตัดกับถนนประโคนชัย๔.๗ ถนนสุทธิภิรมย์ ตั้งแต่แยกตัดกับถนนศรีสมุทรถึงแยกตัดกับถนนสุขุมวิทข้อ ๕ห้ามรถบรรทุกตั้งแต่ ๑๐ ล้อขึ้นไปเดินรถในถนนสุขุมวิทขาเข้ากรุงเทพมหานคร ตั้งแต่ แยกถนนศรีนครินทร์ ตัดถนนสุขุมวิท (แยกการไฟฟ้า) ถึงแยกหอนาฬิกา ระหว่าง วันที่ ๙ - ๒๐ ตุลาคม ๒๕๕๒ตั้งแต่เวลา ๑๖.๓๐ นาฬิกา ถึงเวลา ๐๖.๐๐ นาฬิกา ของวันรุ่งขึ้นข้อ ๖กำหนดให้เดินรถทางเดียวระหว่างวันที่ ๙ - ๒๐ ตุลาคม ๒๕๕๒ ตั้งแต่เวลา ๑๖.๓๐ นาฬิกา ถึงเวลา ๐๖.๐๐ นาฬิกาของวันรุ่งขึ้น ในถนน ดังต่อไปนี้๖.๑ ถนนพระศักดิ์ ตลอดสาย๖.๒ ถนนสุขุมวิท ซอยเทศบาล ๔ (โรงเรียนศรีใน)ตั้งแต่แยกตัดกับถนนสุขุมวิท ถึงแยกถนนนารายณ์ปราบศึก๖.๓ ถนนสุขุมวิท ซอยเทศบาล ๑๒(โรงพยาบาลเมืองสมุทร) ตั้งแต่แยกตัดกับถนนซอยเทศบาล ๑๒ ถึงแยกตัดกับถนนสุขุมวิท๖.๔ ถนนวัดกลาง ตลอดสายตั้งแต่แยกตัดกับถนนนารายณ์ปราบศึก ถึงแยกตัดกับถนนศิริราษฎร์ศรัทธา๖.๕ ถนนนารายณ์ปราบศึก ตั้งแต่แยกตัดกับถนนประโคนชัยถึงแยกตัดกับถนนวัดกลาง๖.๖ ถนนกายสิทธิ์ ตั้งแต่แยกตัดกับถนนศรีสมุทรถึงแยกตัดกับถนนประโคนชัยบริเวณหน้าร้านไซน้ำข้อ ๗ยกเลิกการเดินรถทางเดียว ในถนนอมรเดชระหว่างวันที่ ๙ - ๒๐ ตุลาคม ๒๕๕๒ข้อ ๘ห้ามจอดรถทุกชนิด ตลอดเวลาระหว่างวันที่ ๗ - ๒๒ ตุลาคม ๒๕๕๒ ในถนน ดังต่อไปนี้๘.๑ ถนนสุขุมวิท ซอยเทศบาล ๔ (โรงเรียนศรีใน)ตั้งแต่แยกตัดกับถนนสุขุมวิท ถึง แยกตัดกับถนนนารายณ์ปราบศึก๘.๒ ถนนสุขุมวิท ซอยเทศบาล ๑๒(โรงพยาบาลเมืองสมุทร)ตั้งแต่แยกตัดกับถนนสุขุมวิทถึงบริเวณหน้าโรงพยาบาลเมืองสมุทร๘.๓ ถนนนารายณ์ปราบศึก ตั้งแต่แยกตัดกับถนนปราการถึงบริเวณหน้าโรงพยาบาลเมืองสมุทร๘.๔ ถนนสุขุมวิทฝั่งตะวันออกตั้งแต่สะพานคลองมหาวงศ์ ถึงบริเวณสามแยกหอนาฬิกา๘.๕ ถนนวัดกลาง ตลอดสาย๘.๖ ถนนพระศักดิ์ ตลอดสาย๘.๗ ถนนปราการ ตลอดสายข้อ ๙ยกเลิกป้ายหยุดรถโดยสารประจำทางบริเวณตลาดปากน้ำเป็นการชั่วคราว ตั้งแต่วันที่ ๗ - ๒๒ ตุลาคม ๒๕๕๒ ดังต่อไปนี้๙.๑ ป้ายรถประจำทางหน้ากลุ่มงานสืบสวนตำรวจภูธรจังหวัดสมุทรปราการ ถนนศรีสมุทร๙.๒ป้ายรถประจำทางหน้าศาลากลางจังหวัดสมุทรปราการ ถนนศรีสมุทร๙.๓ ป้ายรถประจำทางหน้าวัดพิชัยสงครามถนนประโคนชัย๙.๔ ป้ายรถประจำทางหน้าธนาคารกรุงศรีอยุธยาสาขาสมุทรปราการข้อ ๑๐ให้รถยนต์โดยสารประจำทางสายต่าง ๆหยุดรถรับ - ส่ง ผู้โดยสารในถนนสุขุมวิท ตั้งแต่คลองมหาวงศ์ ถึงแยกซอยสุเหร่าในบริเวณ ดังต่อไปนี้๑๐.๑ ถนนสุขุมวิท (ขาเข้า) บริเวณหน้าศูนย์เยาวชนจังหวัดสมุทรปราการและหน้าโรงเรียนสารพัดช่างสมุทรปราการ๑๐.๒ ถนนสุขุมวิท (ขาออก) บริเวณหน้าโรงรับจำนำข้อ ๑๑ห้ามเลี้ยวรถหรือกลับรถในถนนสุขุมวิท บริเวณทางเข้าซอยเทศบาล ๑๒ (แยกสุเหร่า) ถนนสุขุมวิทข้อ ๑๒การปลูกสร้างร้านค้า อาคารหรือการตั้งวางสินค้า แผงลอยสำหรับการค้า ให้ปลูกสร้าง ตั้งวางสินค้ายื่นออกไปในผิวการจราจรตามแนวเขตเครื่องหมายแนวเส้นสีแดงที่คณะกรรมการฯ กำหนดไว้โดยใช้ระยะจากแนวเขตริมรั้วด้านในเป็นจุดเริ่มต้นไปถึงริมฟุตบาททางเท้าหรือถนนมีระยะกว้างไม่เกิน ๔ เมตรข้อ ๑๓ให้รถยนต์โดยสารประจำทางและรถยนต์สองแถวต่างๆ จอดรถรับ - ส่งผู้โดยสารในบริเวณสถานที่ ดังต่อไปนี้๑๓.๑ จุดจอดรถบริเวณปากซอยถนนศรีสมุทร ซอย ๖ให้หันหัวรถไปทางถนนประโคนชัย โดยให้จอดไม่เกินสายเดินรถละ ๑ คัน ดังนี้๑๓.๑.๑ บริษัท เอสทรานสปอร์ตจำกัด (สายปากน้ำ - รอบเมือง)๑๓.๒ จุดจอดรถในถนนอมรเดชใกล้ทางแยกตัดกับถนนศรีสมุทรซอย๓ ให้หันหัวรถไปทาง ถนนอมรเดช โดยให้จอดไม่เกินสายเดินรถละ ๑ คัน ดังนี้๑๓.๒.๑ บริษัท สีสวาทเดินรถจำกัด (สายปากน้ำ- ทรัพย์บุญชัย)๑๓.๒.๒ บริษัท ร่วมพัฒนาจำกัด (สายปากน้ำ- ซอยสุเหร่า)๑๓.๒.๓ บริษัท ยั่งยืน จำกัด (สายปากน้ำ- อุดมเดช)๑๓.๒.๔ บริษัท ยั่งยืน จำกัด (สายปากน้ำ- บุญศิริ)๑๓.๓จุดจอดรถในถนนกายสิทธิ์โดยให้หันหัวรถไปทางถนนประโคนชัย ให้จอดไม่เกินสายเดินรถละ๑ คัน ดังนี้๑๓.๓.๑ บริษัท เอสทรานสปอร์ต จำกัด (สายปากน้ำ - หาดอมรา)๑๓.๔ จุดจอดรถในถนนนารายณ์ปราบศึกให้หันหัวรถไปทางโรงพยาบาลเมืองสมุทร โดยให้จอดไม่เกินสายเดินรถละ ๑ คัน ดังนี้๑๓.๔.๑ บริษัท สมุทรเจ้าพระยาจำกัด (สายปากน้ำ- แพรกษา)๑๓.๔.๒ บริษัท สีสวาทเดินรถจำกัด (สายปากน้ำ- สมุทรนิเวศน์)๑๓.๔.๓ บริษัท สมุทรปราการขนส่ง จำกัด (สายปากน้ำ - ตรากบ)๑๓.๔.๔ บริษัท สหการฟอกหนังจำกัด (สายปากน้ำ- กม.๓๐)๑๓.๕ จุดจอดรถในถนนประโคนชัยบริเวณเชิงสะพานท้ายบ้าน ให้หันหัวรถไปทางวงเวียนท้ายบ้านโดยให้จอดไม่เกินสายเดินรถละ ๑ คัน ดังนี้๑๓.๕.๑ บริษัท สมุทรเจ้าพระยาจำกัด (สายปากน้ำ - วัดคลองเก้าตำหรุ)๑๓.๕.๒ บริษัท สมุทรปราการขนส่ง จำกัด (สายปากน้ำ- ตำหรุ)๑๓.๖ จุดจอดรถในถนนพระศักดิ์ให้หันหัวรถไปทางถนนพระแม่น โดยให้จอดไม่เกินสายเดินรถละ ๑ คัน ดังนี้๑๓.๖.๑ บริษัท สมุทรปราการขนส่ง จำกัด (สายปากน้ำ- กม.๓๖)๑๓.๗ จุดจอดรถในถนนสุขุมวิทบริเวณหน้าโรงรับจำนำสมุทรปราการให้หันหัวรถไปทางแยกการไฟฟ้า โดยให้จอดไม่เกินสายเดินรถละ ๑ คัน ดังนี้๑๓.๗.๑ บริษัท สมุทรเจ้าพระยาจำกัด (สายปากน้ำ- อุ่นอารี)๑๓.๗.๒ บริษัท สีสวาทเดินรถจำกัด (สายปากน้ำ- วัดศรีเอี่ยม )๑๓.๗.๓ บริษัท สมุทรปราการขนส่ง จำกัด (สายปากน้ำ- บางเมฆขาว)๑๓.๗.๔ บริษัท สมุทรปราการขนส่ง จำกัด (สายปากน้ำ- คลองด่าน)๑๓.๗.๕ บริษัท สมุทรปราการขนส่ง จำกัด (สายปากน้ำ- กม.๓๖)๑๓.๗.๖ บริษัท สมุทรปราการขนส่ง จำกัด (สายปากน้ำ- การเคหะ)๑๓.๘ จอดรถในถนนสุขุมวิทห่างจากศูนย์เยาวชนจังหวัดสมุทรปราการ ระยะ ๑๕ เมตร ให้หันหัวรถไปทางแยกหอนาฬิกาโดยให้จอดไม่เกินสายเดินรถละ ๑ คัน ดังนี้๑๓.๘.๑ บริษัท สมุทรปราการขนส่ง จำกัด (สายปากน้ำ- พระประแดง)๑๓.๘.๒ บริษัท ยั่งยืน จำกัด (สายปากน้ำ- สำโรง)๑๓.๙ จุดจอดรถในถนนปราการซอย ๔ข้างศาลเจ้าพ่อหลักเมือง ให้หันหัวรถไปทางถนนปราการ โดยให้จอดไม่เกินสายเดินรถละ ๑คัน ดังนี้๑๓.๙.๑ บริษัท สมุทรปราการขนส่ง จำกัด (สายปากน้ำ- กม.๓๖)๑๓.๑๐ จุดจอดรถในถนนกายสิทธิ์ให้หันหัวรถไปทางถนนประโคนชัย โดยให้จอดไม่เกินสายเดินรถละ ๑ คัน ดังนี้๑๓.๑๐.๑ บริษัทสมุทรเจ้าพระยา ขนส่ง จำกัด (สายปากน้ำ- ยัวซ่า)๑๓.๑๑ จอดรถในถนนสุทธิภิรมย์ให้หันหัวรถไปทางถนนสุขุมวิท โดยให้จอดไม่เกินสายเดินรถละ ๑ คัน ดังนี้๑๓.๑๑.๑ บริษัท ยั่งยืน จำกัด (สายปากน้ำ- ปู่เจ้าฯ)๑๓.๑๑.๒ บริษัท ยั่งยืน จำกัด (สายปากน้ำ- สำโรง)ข้อ ๑๔ข้อบังคับนี้ มิให้ใช้บังคับกับรถที่ได้รับการอนุญาตจากเจ้าพนักงานจราจรข้อ ๑๕บรรดาข้อบังคับ ประกาศ ระเบียบใดที่ขัดหรือแย้งกับข้อบังคับนี้ให้ยกเลิก และให้ใช้ข้อบังคับนี้แทนประกาศณ วันที่ ๒๙ กันยายน พ.ศ. ๒๕๕๒พลตำรวจตรีชิษณุพงศ์ ยุกตะทัตเจ้าพนักงานจราจรจังหวัดสมุทรปราการปริยานุช/ผู้จัดทำ๑ธันวาคม ๒๕๕๒นันท์นภัสร์/ตรวจ๑ธันวาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๗๐ ง/หน้า ๘๐/๒๓ พฤศจิกายน ๒๕๕๒